РЕЦЕНЗИЯ

Съгласно заповед на Ректора РД 38 - 165/11. 04. 2023 год.

 На основание чл. 4, ал. 2 от Закона за развитие на академичния състав в Република България (ЗРАСР), чл. 40 от ППЗРАСРБ, чл. 27 от Правилника за придобиване на научната степен **„Доктор на науките“** и заемане на академична длъжност в Департамент по спорт, секция „Индивидуални спортове и спортни игри“ към Технически Университет, София.

Относно провеждане на процедура за защита на дисертационен труд на тема: ***„*Иновативни адаптационни модели за специализирана бегова издръжливост в учебно – спортния процес*“,*** за присъждане на научната степен **„Доктор на науките“ в професионално направление 1.3. Педагогика на обучение по…(Методика на обучението по физическо възпитание и спорт).**

**С кандидат:** Доц. Мая Борисова Чипева, д-р

**Рецензент:** Проф. Кирил Атанасов Аладжов, дн

 Доц. Мая Борисова Чипева, д-р е родена на 01.05.1978 год. в гр. София.Средното си образование завършва през 1997 год. в спортно училище Младост, гр. София.

 През 2001 год. завършва Национална Спортна Академия „Васил Левски'', ОКС „Бакалавър**“**, със специалност Учител по физическо възпитание и треньор по „Лека атлетика“.

В периода 2000 – 2002 год. работи като треньор по Лека атлетика в град Кемниц, Германия.

 През 2006 год. в НСА „Васил Левски'' завършва ОКС „Магистър'', Спортна журналистика.

В периода 2011-2012 год. работи в Технически университет като хонорован преподавател.

От 2012 год. работи в Технически университет, като редовен преподавател. През 2014 год. е „Старши преподавател''.

 През 2016 год. във Великотърновски университет „Св. Св. Кирил и Методий“ успешно защитава дисертационен труд на тема: *„Методика за развитие на физическата дееспособност на 11 – 16 годишни ученици чрез бегови упражнения за издръжливост“.*

От 2019 год. е „Доцент, д-р'' в Департамент по физическо възпитание и спорт, секция индивидуални спортове и спортни игри на Технически университет.

В Технически университет, в различни периоди работи и като треньор на представителния отбор по лека атлетика (от 2014 год. до момента); треньор на представителния отбор по аеробика (от 2015 год. до момента); на представителния отбор по Мажоретни дисциплини (от 2018 год. до момента).

Била е състезателка по лека атлетика към ЦСКА.

Общият трудов стаж на доц. Мая Чипева е 21 години, от които 12 – в Технически упиверситет.

Въз основа на направен задълбочен литературен обзор, както и на базата на своят личен практически опит доц. Мая Чипева, д-р констатира, че изследванията по отношение на настъпващите промени в адаптационните процеси под въздействието на бегови натоварвания свързани с изграждането на специализирана издръжливост, са насочени предимно в областта на високото спортно майсторство. Почти не могат да се установят такива изследвания насочени към средно – квалифицирани бегачи на средни разстояния.

  Представеният, за рецензиране, дисертационен труд на тема:  ***„Иновативни адаптационни модели за специализирана бегова издръжливост в учебно – спортния процес“*** е написан в обем от 288 компютърни страници. Съдържанието на дисертационният труд включва 6 (шест) взаимосвързани раздела“:

 ***I. Теоретични основи на адаптацията в спорта*** отразен на 45 компютърни страници;

 ***II. Теоретични основи на издръжливост – работоспособност –*** на 89 страници;

 ***III. Цел, задачи и методи на изследването***, поместен на 8 компютърни страници;

 **IV. Модели на адаптационното развитие,** отразен на 80 страници;

 **V. Адаптационни промени в аеробната работоспособност вследствие прилагането на бегови натоварвания при футболисти –** на 28 страници;

 **VI. Изводи, препоръки и приноси на дисертационния труд**, поместен на 10 страници.

 Онагледяването на дисертационният труд е осъществено посредством 32 таблици и 21 фигури.

 Литературните източници, които доц. Мая Чипева, д-р е използвала при разработването на дисертационният си труд, включват общо 198 броя, от които 148 на кирилица и 50 на латиница. Допълнително са използвани и 3 Интернет източници. Този раздел е поместен на 24 страници.

 ***Литературният обзор***, който по същество обединява I-ви и II-ри раздел на дисертационният труд, и е отразен на 134 компютърни страници. Подробно са анализирани и отразени теоретичните основи на адаптацията и издръжливостта в спорта. Доц. Чипева, д-р разглежда основните проблеми свързани с тематиката на дисертацията. В този раздел са проучени и цитирани мненията на редица български и чуждестранни специалисти. Наред с другите становища, прави впечатление обобщеното мнение на редица автори, *„че разработването на тренировъчни модели трябва да се осъществява на базата на функционалното и физическо състояние на спортиста, както и определена система за построяване на тренировъчния процес в годишния цикъл, съобразно видът спорт или конкретна дисциплина“.*

 В краят на този раздел, въз основа на направеният анализ на значителен брой литературни източници и изследвания на други автори, доц. Мая Чипева, д-р ***формулира своята работна хипотеза***. Считам, че в този си вид, *работната хипотеза* коректно отразява какво предстои да бъде проучено и изследвано в настоящия дисертационен труд и какви реални резултати и приноси могат да се очакват тази дейност. Тук е редно да спомена, че в представената от мен предварителна рецензия, една от направените забележки беше по отношение формулирането на *работната хипотеза* и нейния прекалено голям обем, с което авторката се съобразила и е редуцирала текста и неговият обем!

 **Третият раздел** включва: ***Цел, задачи и методи на изследването.***

 Целта на изследването е посочена кратко и дава конкретна представа за това, което предстои при разработването на дисертационният труд: ***„Да се разработят иновативни адаптационни модели за специализирана бегова издръжливост, приложими в учебно – спортния процес“.***

 За реализиране на основната цел доц. Мая Чипева д-р, *си* *е поставила за разрешаване 5 (пет) основни задачи.* Посочените задачи са професионално и компетентно формулирани и реално насочват авторката към предстоящата научно-изследователска дейност. Според мен така изведените задачи напълно отговарят на поставената основна цел на дисертационният труд.

 *– Предметът и обекта* *на изследването* са формулирани кратко и ясно. Доц. Чипева, д-р е насочила своето вниманието към изследване процесите на адаптация, учебно-тренировъчния процес на изследваните лица и свързаните с това настъпващи промени в адаптационните им възможности.

 **–** *Контингентът на изследваните лица* са87 спортисти, средно-квалифицирани лекоатлети бегачина средни разстояния – студенти лекоатлети от „Атлетически клуб“ ЦСКА, в периода 2017-та – 2020-та година, футболисти от ПФК „Берое“, от гр. Стара Загора както и футболисти на ПФК „Етър“ от гр. Велико Търново, в периода 2020-та – 2021-ва година.

Организацията на изследването включва:

* *Спортно – педагогически тестирания, проведени от специалисти по лека атлетика и футбол, под ръководството на доц. Мая Чипева, д-р;*
* *Лабораторни проби от специализирани екипи в гр. Пловдив и гр. Велико Търново;*
* *Теренни измервания, със съдействието на медицински специалисти, посредством портативни тестови устройства от типа Laktate Plus sport Analyzer.*

ИЗПОЛЗВАНИ МЕТОДИ В ПРОЦЕСА НА ИЗСЛЕДВАНЕТО:

 *Методите,* които авторката е използвал по време на изследването са следните:

* Спортно-педагогически тестирания и проследяване на беговите *натоварвания в микро и макро структурите на тренировъчния процес. Гладко бягане от 100 до 2000 метра;*
* *Вертикален отскок с коефициент на взривност;*
* *Троен скок от място;*
* *Скок дължина от място;*
* *Пробягване на 10 отсечки през 20 м през интервал от 20сек (за футболисти);*
* *Бягане на 3200 м с отчитане на средната скорост за футболисти;*
* *Бягане с отчитане на дължината и честотата на крачката. Въпрос: това бягане има ли определен метраж и отчита ли се темпото на бягане – равномерно, бързо, спринтово?*
* *Кардиореспираторната проба. Чрез тази проба, (PWC(170),чийто автор е видният български физиолог проф. Кръстьо Кръстев се установява мощността на физическото натоварване, което е необходимо за повишаване на пулсовата честота до равнище на 170 удара в минута.*

 ***Получените резултати, от проведеното изследване, са обработени и анализирани с помощта на следните математико – статистически методи:***

*Вариационен, корелационен, регресионен и фактурен анализ.*

 *За целта е използвана МАTLAB – методика. Този метод е с доказано приложение и с висока ефективност при провеждането на спортно – педагогически изследвания.*

 Считам, че така посочените и използвани методи са високо-информативни и на практика са спомогнали, както в процеса на изследването, така и за анализирането на получените от него резултати.

 В този раздел доц. Мая Чипева, д-р изчерпателно е посочила по какъв начин са използвани избраните от нея методи за да протече успешно изследователската дейност.

 В ***Четвърта част***  от представения за рецензия дисертационен труд доц. Мая Чипева, д-р, въз основа на проведеното изследване, е поместила и анализирала ***„Иновативни адаптационни модели за специализирана бегова издръжливост на беговите натоварвания“.*** В поместените модели, отразени като поредица от фигури, се разглеждат различните фактори, които влияят на адаптационното развитие.

 Авторката посочва, че при изграждането на модели, от този тип, се използват две основни форми:

* *Принципна,* която показва динамиката на състоянието на спортиста и най-важните параметри на съдържащите се елементите на тренировъчния процес;
* *Количествена,* отразяваща количествените стойности за състава и организацията при програмирането на тренировъчния процес.

 По този начин е разработен модел за разпределение на обема и интензивността на приложените бегови натоварвания и динамиката им в годишния цикъл на натоварване. В съдържанието на модела са включени динамиката на общата и специална издръжливост и работата за „бегова сила“. Тук трябва да отбележа, че в окончателно представения вариант на рецензията си, доц. Чипева, се е съобразила с направената от мен препоръка и е променила термина *„бегова сила“* с общоприетия такъв *„Скоростно-силова работа или подготовка“.* Разработеният от авторката модел е оформен в две направления: *едноциклова и двуциклова организация на подготовка.*

На поредицата от фигури, авторката е отразила динамиката на натоварването в *аеробен, смесен и анаеробен режим,* при двуциклова подготовка. Представени са характеристиките по отношение на *обем,* *интензивност, скоростно силова работа,* а така също и динамиката на аеробните режими в едноциклово планиране, което е приложено върху част от изследваните лица за студенти – лекоатлети, съобразено с особеностите на спортният им календар.

 В тази част от дисертационният труд доц. Мая Чипева, д-р е поместила поредица от таблици, които допълнително онагледяват текстовия материал и допринасят за по – коректното анализиране на получените резултати от проведеното изследване.

В табличен вид е отразен *„Модел за определяне на критичната скорост и трансформирането й в зонов диапазон в работата за издръжливост при лекоатлети – бегачи на дистанциите 800 и 1500 метра“.*

 По принцип посоченият метод е известен и се прилага в спортната практика. В даденият случай доц. Мая Чипева д-р, предлага разработен от нея *„зонов диапазон за натоварване и квалификационен модел за бегова работа в обсега на пулсовите зони“.* Считам, че този подход има приносен характер за практиката и дава добра възможност на спортните педагози, като ги улеснява при изчисляването на критичната скорост чрез „тестови“ отсечки, които съобразено със спецификата на беговата дисциплина е възможно да бъдат с дължина на пробяганата дистанция от 600 до 1500 метра.

 Освен направеният подробен анализ, този раздел, е богато онагледен с голям брой фигури и таблици, което дава допълнителна фактологична представа за качеството на проведеният научен експеримент.

 Доц. Мая Чипева, д-р е представила 5 публикации, свързани с участието й в обявения конкурс за придобиване на научната степен **„Доктор на науките“.** Всички публикации са написани самостоятелно в периода 2021 – 2022-ра година. Добро впечатление прави методическата последователност и целенасоченост при разработването и отразяването на тези публикации.

 Доц. Мая Чипева, д-р е Автор е на 3 монографии, 2 книги, 29 публикации от научни конференции и списания. Научните й интереси са в областта на методиката на преподаване на спорта, предимно в леката атлетика и въздействието на двигателната активност върху здравето.

 Безспорни са научните приноси произлезли от разработеният дисертационен труд, които пряко кореспондират и с направените изводи. Посочените научно – приложни приноси коректно отразяват линията на последователността на цялостната преподавателска и спортно – педагогическа дейност на доц. Мая Чипева, д-р. *Ще акцентирам върху някои от тях:*

 Доц. Мая Чипева, д-р констатира, че приносите на дисертационният труд се свеждат до няколко основни момента.

* Разработени са модели за прогнозиране на текущия бегови потенциал въз основата на взаимовръзката между скорост и продължителност на беговите усилия;
* Върху основата на корелационно-факторната структура на специфичната работоспособност са разработени оценки на текущия адаптационен потенциал при лекоатлети бегачи и футболисти;
* Разработени са модели за прогнозиране и оценка на потенциала на беговите натоварвания в различните кислородни режими.

Напълно логично в краят на дисертационният труд са изведени 10 извода и 8 препоръки.

Направените изводи и препоръки звучат убедително и според мен те ще бъдат от полза за спортно – педагогическите кадри работещи в областта на специализираната бегова издръжливост при лекоатлети бегачи и в тренировъчния процес на футболисти за целево програмиране на подготовката.

Представените от кандидатката данни за наукометричната справка са подходящо систематизирани по конкретните показатели. Подробно и коректно, е отразена и описана научната продукция, включваща необходимите, според националните изисквания статии и публикации, както и определеният за това точков актив.

 Авторефератът е оформен според необходимите изисквания. В него авторката в синтезиран вид коректно е отразила направените от нея изследвания и последвалите от това изводи, препоръки и научни приноси.

 Анализирайки подробно наличната документация, за изготвяне на рецензията по обявения конкурс считам, че са спазени количествените и качествени показатели, както и необходимите критерии запридобиване на научната степен ***„Доктор на науките“.***

 Бих искал да посоча, че материалите представени за рецензия, в обявеният конкурс, за придобиване на научната степен **„Доктор на науките”**, са оформени според изискванията и подчертавам изключително прецизно, което улесни моята работата при анализирането им.

 В заключение ще отбележа, че запознавайки се с представеният за рецензия дисертационен труд, свързаните с него изводи, препоръки и научни приноси, не установих наличието на плагиатстване, както и неправомерно използване на научни материали от страна на кандидатката за придобиване на научната степен ***„Доктор на науките“.***

 Позволявам си да направя една препоръка на доц. Мая Чипева, д-р. *На базата на изчерпателният, като обем и съдържание, дисертационен труд и получените от него изводи и препоръки да подготви и издаде синтезирано методично пособие, което ще бъде от голяма полза за спортните педагози!*

Въз основа на запознаването ми с представения за рецензия дисертационен труд и свързаните с него документи на **доц. Мая Борисова Чипева, д-р**, намирам за основателно да предложа на Уважаемото научно жури, да й присъди научната степен **„Доктор на науките“** в професионално направление **1.3. Педагогика на обучението по…(Методика на обучението по физическо възпитание и спорт).**

06. 05. 2023 год., гр. София

Изготвил рецензията:……………………………….

Проф. Кирил Атанасов Аладжов, дн